तुलसी को बहुत पवित्र माना जाता है और हर पूजा में इसका इस्तेमाल भी होता है, लेकिन शिवलिंग पर तुलसी नहीं चढ़ाई जाती। दरअसल, शिवपुराण के अनुसार, देवी तुलसी कभी जालंधर नामक राक्षस की पत्नी थीं। जालंधर को मारने के लिए तुलसी के पतिधर्म को तोड़ना जरूरी था। भोलनाथ की मदद के लिए भगवान विष्णु ने धोखे से तुलसी का पतिव्रत भंग कर दिया। इस बात से क्रोधित होकर तुलसी ने शपथ ली कि उसका इस्तेमाल शिवजी की पूजा में नहीं किया जाएगा और यदि कोई ऐसा करता है तो उसका परिणाम अच्छा नहीं होगा।